Markaziy bank xorijiy valutalarning so‘mga nisbatan yangi kurslarini e’lon qildi. Ushbu almashuv kurslari 11 avgust kunidan kuchga kiradi. Unga ko‘ra dollarning rasmiy kursi 21,85 so‘mga ko‘tarilib, bir dollar 10231,71 so‘mni tashkil qildi. Yevro kursi 38 so‘mga oshib, 12059,09 so‘mga teng bo‘ldi. Rubl kursi esa 1,19 so‘mga qimmatlagan va 1 rubl 138,65 so‘mni tashkil etgan. Bugundan tijorat banklari bir AQSh dollarining oldi-sotdisini 10200-10280 so‘m koridorida taklif qilishni boshlagan.